**2. Anton Bernolák – na ceste k slovenčine**

Osvietenské myšlienky hlásali najmä **katolícki kňazi**.

Dôraz kládli na históriu, najmä na obdobie Veľkej Moravy a význam posolstva Cyrila a Metoda.

Strediská národných kultúrnych aktivít – **Bratislava a Trnava**

* **škola pre katolíckych kňazov** (založil cisár Jozef II.) tzv. **generálny seminár v Bratislave (**študoval na ňom aj Anton Bernolák) **a v Trnave** (katolícka univerzita)

**Rok 1783**

**-** neúspešný pokus o uzákonenie spisovnej slovenčiny - **Jozef Ignác Bajza –** dielo **René mládenca príhody a skúsenosti** (Bajzova slovenčina nemala pevný gramatický základ)

* začali vychádzať **Prešporské noviny** v slovakizovanej češtine

**Rok 1787** Anton Bernolák **kodifikoval prvú spisovnú slovenčinu** so spolupracovníkmi

* v dielach:
  + Jazykovedno-kritická rozprava o slovenských písmenách
  + Slovenská gramatika
  + Etymológia slovanských slov – o tvorení slov
  + päťjazyčný slovník Slowár Slowenskí Česko-Laťinsko-Ňemecko-Uherskí

Bernolákovská gramatika mala **fonetický princíp**: **„píš, ako počuješ“** – uplatňovala jazyk katolíckych vzdelancov z okolia Trnavy (**tzv. kultúrna západoslovenčina**)

**Slovenské učené tovarišstvo (SUT)**

* založili bernolákovci v Trnave v roku **1792**
* spolok, ktorý mal v novom jazyku **vydávať knihy, zvyšovať vzdelanosť, kultivovať ľud – šíriť osvetu** medzi jednoduchými ľuďmi
* malo vyše 400 členov
* činnosť usmerňoval **A. Bernolák (predseda spolku) a Juraj Fándly** (dielo Zelinkár)
* najvýznamnejší a najväčší spolok bernolákovcov
* začiatkom 19. storočia SUT zaniklo, k čomu prispela aj nepriaznivá spoločenská atmosféra v monarchii spôsobená prísnym politickým režimom cisára Františka.

**Význam bernolákovcov**

* **bernolákovčina** bola prijatá katolíkmi, ale evanjelici naďalej písali biblickou češtinou, **Slovákov v spoločnom jazyku teda nezjednotila**
* **prvé uzákonenie spisovného jazyka**
* bernolákovci považovali Slovákov za samostatný národ
* vytvorili priaznivé podmienky pre ucelenejší a organizovanejší národný pohyb v nasledujúcom období (pre ďalšie generácie)